ประกาศกรมประมงประกาศกรมประมงเรื่องกำหนดหลักเกณฑ์และวิธีการจัดทำเครื่องหมายประจำเรือประมงพ.ศ. ๒๕๕๙ อาศัยอำนาจตามความในมาตรา ๘๑ (๔) แห่งพระราชกำหนดการประมงพ.ศ. ๒๕๕๘อธิบดีกรมประมงออกประกาศไว้ ดังต่อไปนี้ข้อ๑ ให้ยกเลิกประกาศกรมประมง เรื่องกำหนดหลักเกณฑ์และวิธีการจัดทำเครื่องหมายประจำเรือประมงพาณิชย์ พ.ศ. ๒๕๕๘ข้อ๒ ในประกาศนี้เครื่องหมายประจำเรือประมง หมายความว่าเครื่องหมายประจำเรือประมงที่ได้รับใบอนุญาตทำการประมงพาณิชย์หรือใบอนุญาตทำการประมงนอกน่านน้ำไทยหรือเรือประมงที่ได้จดทะเบียนให้เป็นเรือขนถ่ายสัตว์น้ำหรือเรือเก็บรักษาสัตว์น้ำที่มีขนาดตั้งแต่สิบตันกรอสขึ้นไปผู้ได้รับใบอนุญาตทำการประมง หมายความว่า ผู้ได้รับใบอนุญาตทำการประมงพาณิชย์ผู้ได้รับใบอนุญาตทำการประมงนอกน่านน้ำไทยหรือเจ้าของเรือประมงที่ได้จดทะเบียนให้เป็นเรือขนถ่ายสัตว์น้ำหรือเรือเก็บรักษาสัตว์น้ำข้อ๓ ให้พนักงานเจ้าหน้าที่กำหนดเครื่องหมายประจำเรือประมงเพื่อให้ผู้รับใบอนุญาตทำการประมงพาณิชย์ ผู้รับใบอนุญาตทำการประมงนอกน่านน้ำไทยหรือเจ้าของเรือประมงที่ได้จดทะเบียนให้เป็นเรือขนถ่ายสัตว์น้ำหรือเรือเก็บรักษาสัตว์น้ำนำเครื่องหมายดังกล่าวไปจัดทำให้ปรากฏเห็นที่เรือลำที่ได้รับใบอนุญาตหรือจดทะเบียนด้วยการเขียนหรือพ่นสีตามหลักเกณฑ์และวิธีการที่กำหนดในประกาศฉบับนี้ข้อ๔ เครื่องหมายประจำเรือประมงมีลักษณะเป็นเครื่องหมายที่ประกอบด้วยตัวอักษรโรมันตัวพิมพ์ใหญ่และตัวเลขอารบิคเขียนเรียงกันจากซ้ายไปขวาโดยแบ่งเป็นเครื่องหมายย่อย เพื่อใช้แทนความหมายต่าง ๆ ดังนี้(๑)เครื่องหมายที่หนึ่งเป็นตัวอักษรหรือชุดตัวอักษรใช้แทนพื้นที่ที่ทำการประมงหรือพื้นที่ทำการขนถ่ายสัตว์น้ำหรือเก็บรักษาสัตว์น้ำดังนี้(ก) น่านน้ำไทยฝั่งอ่าวไทย ให้ใช้ตัวอักษร T(ข) น่านน้ำไทยฝั่งอันดามัน ให้ใช้ตัวอักษร A(ค) ทะเลนอกน่านน้ำไทย ให้ใช้ตัวอักษร Hในกรณีที่ได้รับทั้งใบอนุญาตทำการประมงพาณิชย์และใบอนุญาตทำการประมงนอกน่านน้ำไทยให้ระบุชุดตัวอักษรที่ใช้แทนพื้นที่ในการทำการประมงให้ครบทุกพื้นที่เรียงลำดับตัวอักษร คือ อักษร H อักษร T และอักษร A ตามลำดับ(๒)เครื่องหมายที่สองเป็นตัวอักษรใช้แทนขนาดของเรือดังนี้(ก)ขนาดตั้งแต่สิบตันกรอสขึ้นไปแต่ไม่ถึงยี่สิบตันกรอส ให้ใช้ตัวอักษร S(ข)ขนาดตั้งแต่ยี่สิบตันกรอสขึ้นไปแต่ไม่ถึงหกสิบตันกรอส ให้ใช้ตัวอักษร M(ค) ขนาดตั้งแต่หกสิบตันกรอสขึ้นไป ให้ใช้ตัวอักษรLแต่ไม่ถึงหนึ่งร้อยห้าสิบตันกรอส(ง) ขนาดตั้งแต่หนึ่งร้อยห้าสิบตันกรอสขึ้นไป ให้ใช้ตัวอักษรX(๓)เครื่องหมายที่สามเป็นตัวเลขหรือชุดตัวเลขแสดงลำดับที่ของใบอนุญาตทำการประมงพาณิชย์และใบอนุญาตทำการประมงนอกน่านน้ำไทยตามขนาดของเรือแต่ละกลุ่มตาม(๒)(๔)เครื่องหมายที่สี่เป็นตัวอักษรหรือชุดตัวอักษรใช้แทนประเภทเครื่องมือทำการประมงและกิจกรรมสนับสนุนการทำการประมง(ถ้ามี) ดังนี้(ก) ประเภทเครื่องมืออวนลาก ให้ใช้ตัวอักษรA(ข) ประเภทเครื่องมืออวนล้อมจับ ให้ใช้ตัวอักษรB(ค) ประเภทเครื่องมือคราด ให้ใช้ตัวอักษรC(ง) ประเภทเครื่องมืออวนช้อน อวนยก ให้ใช้ตัวอักษรD(จ) ประเภทเครื่องมืออวนครอบ ให้ใช้ตัวอักษรE(ฉ) ประเภทเครื่องมืออวนติดตา ให้ใช้ตัวอักษรF(ช) ประเภทเครื่องมืออวนรุนเคย ให้ใช้ตัวอักษรG(ซ) ประเภทเครื่องมือลอบ ให้ใช้ตัวอักษรH(ฌ) ประเภทเบ็ด ให้ใช้ตัวอักษรJ(ฎ) ประเภทเครื่องมืออื่น ๆ ให้ใช้ตัวอักษรK(ฏ) ประเภทเรือประมงที่ได้จดทะเบียนให้เป็น ให้ใช้ตัวอักษรRเรือขนถ่ายสัตว์น้ำหรือเรือเก็บรักษาสัตว์น้ำ(ฐ) ประเภทเรือปั่นไฟ ให้ใช้ตัวอักษรM(ฑ) ประเภทเรือสนับสนุนอื่น ๆ ให้ใช้ตัวอักษรNในกรณีที่เรือประมงได้รับอนุญาตให้ใช้เครื่องมือทำการประมงหลายประเภทให้ระบุชุดตัวอักษรแสดงเครื่องมือทำการประมงให้ครบทุกประเภทและตามด้วยตัวอักษรแสดงกิจกรรมสนับสนุนการทำการประมง (ถ้ามี) ให้ครบทุกประเภทข้อ๕ กำหนดหลักเกณฑ์และวิธีการจัดทำเครื่องหมายประจำเรือประมงดังนี้(๑)ให้ผู้ได้รับใบอนุญาตทำการประมง ใช้เครื่องหมายประจำเรือประมงตามข้อ ๔ ที่ได้รับจากพนักงานเจ้าหน้าที่ไปเขียนหรือพ่นด้วยสีให้ปรากฏเครื่องหมายดังกล่าวที่เรือลำที่ได้รับใบอนุญาตมองเห็นได้อย่างชัดเจน(๒)แบบของตัวอักษรและตัวเลขให้เป็นไปตามแบบในบัญชีที่ ๑ แนบท้ายประกาศฉบับนี้(๓)ขนาดของตัวอักษรและตัวเลขให้ใช้ตามขนาดของเรือ ซึ่งแบ่งออกเป็นกลุ่มต่าง ๆ ตามรายละเอียดในบัญชีที่ ๒แนบท้ายประกาศฉบับนี้(๔)การใช้สีเพื่อใช้เขียนหรือพ่นเป็นเครื่องหมายประจำเรือประมงให้ผู้ได้รับใบอนุญาตทำการประมงแต่ละลำเลือกใช้สีได้อย่างใดอย่างหนึ่ง ดังนี้(ก)ตัวอักษรและตัวเลขสีขาว บนพื้นสีดำหรือน้ำเงินเข้ม(ข)ตัวอักษรและตัวเลขสีดำหรือน้ำเงินเข้ม บนพื้นสีขาวสีพื้นให้อยู่ภายในกรอบสี่เหลี่ยมล้อมรอบตัวอักษรและตัวเลข(๕)กำหนดตำแหน่งการเขียนเครื่องหมายประจำเรือประมง โดยให้เขียนที่หัวเรือภายนอกทั้งสองด้านต่อท้ายจากเลขทะเบียนเรือหรือชื่อเรือของกรมเจ้าท่าข้อ๖ ในกรณีที่ผู้ได้รับใบอนุญาตทำการประมงนอกน่านน้ำไทยทำการประมงหรือขนถ่ายสัตว์น้ำในทะเลในเขตของรัฐชายฝั่งหรือในเขตที่อยู่ในความควบคุมดูแลขององค์การระหว่างประเทศ นอกจากต้องจัดทำเครื่องหมายประจำเรือประมงตามข้อ๔ และข้อ ๕ แล้วผู้รับใบอนุญาตจะต้องปฏิบัติตามหลักเกณฑ์และวิธีการจัดทำเครื่องหมายประจำเรือประมงของรัฐชายฝั่งหรือองค์การระหว่างประเทศนั้นด้วยข้อ๗ ให้นำเครื่องหมาย QR Code ที่พนักงานเจ้าหน้าที่ออกให้ติดไว้ภายในห้องควบคุมเรือบริเวณที่สังเกตได้ชัดเจนข้อ๘ ให้ผู้ได้รับใบอนุญาตทำการประมงดำเนินการจัดทำเครื่องหมายประจำเรือประมงให้เสร็จสิ้นภายในสามสิบวันนับแต่วันที่ได้รับเครื่องหมายประจำเรือประมงสำหรับผู้ได้รับเครื่องหมายประจำเรือประมงรอบใบอนุญาตทำการประมงในรอบ ๑ เมษายน๒๕๕๙ ถึง ๓๑ มีนาคม ๒๕๖๑ ให้จัดทำเครื่องหมายประจำเรือประมงให้แล้วเสร็จภายใน ๓๐วัน นับแต่วันที่ประกาศนี้มีผลใช้บังคับข้อ๙[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๓พฤษภาคม พ.ศ. ๒๕๕๙อดิศร พร้อมเทพอธิบดีกรมประมง[เอกสารแนบท้าย]๑. บัญชีที่ ๑ แบบของตัวอักษรและตัวเลข๒. บัญชีที่ ๒ ขนาดของตัวอักษรและตัวเลข(ดูข้อมูลจากภาพกฎหมาย)ปุณิกา/ปริยานุช/จัดทำ๒๖ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๑๓ ง/หน้า ๒/๑๖ พฤษภาคม ๒๕๕๙